stanford-oval/wikipedia huggingface dataset:
โรงเรียนสาธิตมหาวิทยาลัยมหาสารคาม

| โรงเรียนสาธิตมหาวิทยาลัยมหาสารคาม |
| --- | --- |
(Mahasarakham University Demonstration School)

ที่ตั้ง
269 ถนนนครสวรรค์ ตำบลตลาด อำเภอเมือง จังหวัดมหาสารคาม (ฝ่ายประถม) 41 หมู่ 20 ตำบลขามเรียง อำเภอกันทรวิชัย จังหวัดมหาสารคาม (ฝ่ายมัธยม)
ข้อมูล
ชื่ออื่น: สาธิต มมส (DMSU)
ประเภท: โรงเรียนสาธิตสังกัดสำนักงานคณะกรรมการการอุดมศึกษา
คติพจน์: ความพร้อมเต็มที่ มีวิถีสร้างสรรค์   ภูมิพลังเต็มคน (ฝ่ายประถม) วิชาการที่เต็มที่ อยู่ในคนที่เต็มคน (ฝ่ายมัธยม)
สถาปนา: 26 มีนาคม พ.ศ. 2547 (20 ปี) (ฝ่ายประถม) 22 มกราคม พ.ศ. 2540 (27 ปี) (ฝ่ายมัธยม)
ผู้ก่อตั้ง: มหาวิทยาลัยมหาสารคาม
เขตการศึกษา: มหาสารคาม
ผู้อำนวยการ: รศ.ดร.สุนันท์ สายกระสุน (ฝ่ายประถม)  รศ.ดร.ชัยสิทธิ สิทธิเวช (ฝ่ายมัธยม)
จำนวนนักเรียน: 2,880 คน (ปีการศึกษา 2563)  1,023 คน (ฝ่ายประถม) 1,857 คน (ฝ่ายมัธยม)
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน   ภาษาไทย  ภาษาอังกฤษ  ภาษาฝรั่งเศส  ภาษาจีนกลาง  ภาษาญี่ปุ่น
สี:    สีเหลือง-สีขาว สาธิตฝ่ายประถม     สีเหลือง-สีเทา สาธิตฝ่ายมัธยม
เพลง: มาร์ชสาธิตมหาวิทยาลัยมหาสารคาม
ฉายาทีมกีฬา: สาธิตสารคาม
ต้นไม้ประจำโรงเรียน: ราชพฤกษ์
เว็บไซต์: สาธิตฝ่ายประถมศึกษา  สาธิตฝ่ายมัธยมศึกษา
โรงเรียนสาธิตมหาวิทยาลัยมหาสารคาม (อังกฤษ : Mahasarakham University Demonstration School : ส.มมส - DMSU) เป็นหน่วยงานหนึ่งภายใต้การดูแลของคณะศึกษาศาสตร์ มหาวิทยาลัยมหาสารคาม (ในอดีตเคยเป็นโรงเรียนสาธิตเพียงแห่งเดียวในประเทศไทยที่มิได้สังกัดคณะศึกษาศาสตร์) แบ่งออกเป็น 2 แห่ง ได้แก่ โรงเรียนสาธิตมหาวิทยาลัยมหาสารคาม (ฝ่ายประถม) และโรงเรียนสาธิตมหาวิทยาลัยมหาสารคาม (ฝ่ายมัธยม) โดยจัดการเรียนการสอนตั้งแต่ระดับปฐมวัยจนถึงระดับมัธยมศึกษา ซึ่งมีเป้าหมายหลักในการให้สวัสดิการทางการศึกษาแก่บุตรของบุคลากร และเป็นโรงเรียนทดลองเพื่อศึกษาวิจัยการเรียนการสอน
ที่ตั้ง

ปัจจุบันโรงเรียนสาธิตมหาวิทยาลัยมหาสารคาม เป็นหน่วยงานขึ้นตรงต่อ คณะศึกษาศาสตร์ มหาวิทยาลัยมหาสารคาม ตั้งอยู่ 2 แห่งภายในมหาวิทยาลัยมหาสารคาม ได้แก่
โรงเรียนสาธิตมหาวิทยาลัยมหาสารคาม (ฝ่ายประถม) Mahasarakham University Demonstration School (Elementary) อยู่บริเวณมหาวิทยาลัยมหาสารคาม เขตพื้นที่ในเมือง ต.ตลาด อ.เมืองมหาสารคาม จ.มหาสารคาม จัดการศึกษา 2 ระดับ คือ ระดับปฐมวัย และ ระดับประถมศึกษา
โรงเรียนสาธิตมหาวิทยาลัยมหาสารคาม (ฝ่ายมัธยม) Mahasarakham University Demonstration School (Secondary) อยู่บริเวณมหาวิทยาลัยมหาสารคาม เขตพื้นที่ขามเรียง ต.ขามเรียง อ.กันทรวิชัย จ.มหาสารคาม จัดการศึกษา 1 ระดับ คือ ระดับมัธยมศึกษา
โรงเรียนสาธิตฝ่ายประถม > ประวัติ

โรงเรียนสาธิตมหาวิทยาลัยมหาสารคาม (ฝ่ายประถม) ได้ถือกำเนิดขึ้นเมื่อวันที่ 26 มีนาคม 2547 ได้รับการอนุมัติจากสภามหาวิทยาลัยมหาสารคาม โดยดำริของ ศ.นพ.อดุลย์ วิริยเวชกุล (ราชบัณฑิต) โรงเรียนสาธิตมหาวิทยาลัยมหาสารคาม (ฝ่ายประถม) มีเป้าหมายหลักในการให้สวัสดิการทางการศึกษาแก่บุตรของบุคลากรในมหาวิทยาลัยมหาสารคาม ในช่วงแรกของโครงการจัดตั้งโรงเรียนสาธิตมหาวิทยาลัยมหาสารคาม (ฝ่ายประถม) ทางโรงเรียนได้ขออนุมัติจากทางมหาวิทยาลัยมหาสารคามเพื่อทำการปรับปรุงอาคารหอประชุมของมหาวิทยาลัยมหาสารคาม (เขตพื้นที่ในเมือง) และได้ก่อสร้างอาคารเรียนเพิ่มเติมขึ้นมา เพื่อใช้ในการเรียนการสอน
ในระยะแรกเริ่มทางโรงเรียนได้รับการสนับสนุนวัสดุอุปกรณ์ และครุภัณฑ์ทางการศึกษา เพื่อใช้ในการเรียนการสอนจาก ศ.ทักษิณา สวนานนท์ ซึ่งเป็นส่วนที่สนับสนุนกิจกรรมการเรียนการสอนทั้งในและนอกชั้นเรียนให้มีประสิทธิภาพมากยิ่งขึ้น
โรงเรียนสาธิตมหาวิทยาลัยมหาสารคาม (ฝ่ายประถม) เปิดทำการเรียนการสอนครั้งแรกในปีการศึกษา 2547 เมื่อวันที่ 3 มิถุนายน 2547 โดยเปิดสอนในระดับชั้นปฐมวัย และระดับชั้นประถมศึกษา โดยมี 2 หลักสูตรคือ หลักสูตรภาษาไทย และหลักสูตรโครงการ English Science Computer Program (ESC)
โรงเรียนสาธิตมหาวิทยาลัยมหาสารคาม (ฝ่ายมัธยม) ถือกำเนิดขึ้นเมื่อวันที่ 22 มกราคม พ.ศ. 2540 โดยได้รับการอนุมัติจากสภามหาวิทยาลัยมหาสารคาม โรงเรียนมีเป้าหมายหลักในการให้สวัสดิการทางการศึกษาแก่บุตรของบุคลากรในมหาวิทยาลัยมหาสารคาม  ก่อนการก่อตั้งโรงเรียนได้มีคณะกรรมการศึกษาถึงวิธีการดำเนินการ ปัญหาและอุปสรรคของโรงเรียนสาธิตตลอดจนความเป็นไปได้ของโครงการ ซึ่งคณะกรรมการที่จัดตั้งขึ้นเรียกว่า "คณะกรรมการโครงการจัดตั้งโรงเรียนสาธิตมหาวิทยาลัยมหาสารคาม" ประกอบไปด้วยคณาจารย์จากคณะต่าง ๆ มาร่วมเป็นกรรมการดำเนินงาน ด้วยเหตุที่โรงเรียนก่อตั้งใหม่ นอกจากนี้ยังประสบปัญหา อีกหลายประการ อันเนื่องมาจากการขาดแคลนงบประมาณ ทำให้ไม่มีสถานที่เรียนที่แน่นอน ต้องย้ายที่ทำการบ่อยครั้ง
โรงเรียนสาธิตฝ่ายประถม > หลักสูตรที่เปิดสอน

โรงเรียนสาธิตมหาวิทยาลัยมหาสารคาม (ฝ่ายประถม) จัดการศึกษาในระดับปฐมวัยและระดับชั้นประถมศึกษา ดังนี้
ปฐมวัย
เตรียมอนุบาล หลักสูตรภาษาไทย (ปกติ)
อนุบาล หลักสูตรภาษาไทย (ปกติ)
ประถมศึกษา
หลักสูตรภาษาไทย (ปกติ)
หลักสูตร English Science and Communication Program (ESC)
โรงเรียนสาธิตฝ่ายมัธยม > ประวัติ

โรงเรียนสาธิตมหาวิทยาลัยมหาสารคาม (ฝ่ายมัธยม) เริ่มเปิดดำเนินการในปีการศึกษา 2540 เป็นปีแรก โดยมี รศ.จตุพร เพ็งชัย เป็นประธานโครงการจัดตั้งโรงเรียนสาธิตมหาวิทยาลัยมหาสารคาม ทำหน้าที่รักษาการในตำแหน่งผู้อำนวยการโรงเรียนสาธิตมหาวิทยาลัยมหาสารคาม (ฝ่ายมัธยม) และได้ใช้สถานที่เรียนชั่วคราว คือ บริเวณอาคารเรียนของโรงเรียนเทคโนโลยีคณาสวัสดิ์ (ปัจจุบันคือ มหาวิทยาลัยมหาสารคาม เขตพื้นที่ในเมือง) ซึ่งขณะนั้นคณาจารย์ทุกคนต้องทำงานหนักมาก เพื่อให้การเรียนการสอนดำเนินไปด้วยดี
หลังจากนั้นเมื่อปีการศึกษา 2541 โรงเรียนสาธิตมหาวิทยาลัยมหาสารคาม (ฝ่ายมัธยม) ได้ย้ายมาใช้สถานที่ใหม่คือคณะมนุษยศาสตร์และสังคมศาสตร์ (ปัจจุบันคือ มหาวิทยาลัยมหาสารคาม เขตพื้นที่ในเมือง) และมี รศ.จตุพร เพ็งชัย เป็นผู้อำนวยการโรงเรียนสาธิตมหาวิทยาลัยมหาสารคาม (ฝ่ายมัธยม) ซึ่งทำงานภายใต้นโยบายของคณะกรรมการอำนวยการโรงเรียนสาธิตมหาวิทยาลัยมหาสารคาม (ฝ่ายมัธยม) มีอธิการบดีมหาวิทยาลัยมหาสารคามเป็นประธาน
ในปีการศึกษา 2542 โรงเรียนสาธิตมหาวิทยาลัยมหาสารคาม (ฝ่ายมัธยม) ได้ย้ายสถานที่อีกครั้งโดยย้ายมาอยู่ที่อาคาร 2 (สำนักงานอธิการบดี (ปัจจุบันคือ มหาวิทยาลัยมหาสารคาม เขตพื้นที่ในเมือง)) และอาคาร 3 (คณะวิทยาศาสตร์ (ปัจจุบันคือ มหาวิทยาลัยมหาสารคาม เขตพื้นที่ในเมือง))
ปีแรกของการเปิดทำการนั้น โรงเรียนสาธิตมหาวิทยาลัยมหาสารคาม (ฝ่ายมัธยม) รับสมัครนักเรียนชั้นมัธยมศึกษาปีที่ 1 จำนวน 2 ห้องเรียน และชั้นมัธยมศึกษาปีที่ 4 จำนวน 2 ห้องเรียน ผู้บริหารและคณาจารย์ของโรงเรียนสาธิตมหาวิทยาลัยมหาสารคาม ได้ร่วมแรงร่วมใจกันพัฒนาโรงเรียนให้ก้าวหน้าในด้านวิชาการ ด้านบุคลากร ซึ่งมีทั้งอาจารย์ประจำ อาจารย์พิเศษและอาจารย์ชาวต่างประเทศ โรงเรียนได้รับการสนับสนุนและช่วยเหลือทางด้านงบประมาณ จากมหาวิทยาลัยมหาสารคามโดยท่านอธิการบดี ภก.ศ.(พิเศษ)ดร.ภาวิช ทองโรจน์ ให้ความอนุเคราะห์เป็นอย่างดี
ในปี 2561 ในการประชุมคณะกรรมการบริหารมหาวิทยาลัย ครั้งที่ 3/2561 วันที่ 27 กุมภาพันธ์ 2561 ที่ประชุมให้ความเห็นชอบกับระเบียบมหาวิทยาลัยมหาสารคาม ว่าด้วยการบริหารงานโรงเรียนสาธิตมหาวิทยาลัยมหาสารคาม และออกเป็นประกาศมีผลบังคับใช้ในวันที่ 30 มีนาคม 2561 สาระสำคัญคือ ให้โรงเรียนสาธิตเป็นหน่วยงานในกำกับคณะศึกษาศาสตร์ โดยมุ่งหวังเพื่อเพิ่มศักยภาพทางวิชาการและการใช้บุคลากรร่วมกันอย่างมีประสิทธิภาพยิ่งขึ้น
ปัจจุบัน โรงเรียนสาธิตมหาวิทยาลัยมหาสารคาม (ฝ่ายมัธยม) เปิดดำเนินการสอนระดับช่วงชั้นที่ 3-4 (ชั้นมัธยมศึกษาปีที่ 1-6) โดยช่วงชั้นที่ 3 เปิดสอน 2 หลักสูตร คือหลักสูตรปกติและหลักสูตรโครงการส่งเสริมศักยภาพนักเรียนที่มีความสามารถพิเศษทางด้านวิทยาศาสตร์ คณิตศาสตร์และภาษาอังกฤษ ในช่วงชั้นที่ 4 เปิดสอน 4 แผนการเรียน 6 หลักสูตร ได้แก่ แผนการเรียนวิทยาศาสตร์ - คณิตศาสตร์ จำนวน 2 หลักสูตร คือหลักสูตรปกติแบ่งเป็น 3 สาขา คือ สาขาวิทยาศาสตร์สุขภาพ สาขาวิทยาศาสตร์วิศวกรรมศาสตร์ และสาขาวิทยาศาสตร์ทั่วไป กับหลักสูตรโครงการส่งเสริมศักยภาพนักเรียนที่มีความสามารถพิเศษ ด้านวิทยาศาสตร์-คณิตศาสตร์ แผนการเรียนภาษาอังกฤษ-ภาษาฝรั่งเศส/ภาษาจีน/ภาษาญี่ปุ่น จำนวน 2 หลักสูตรคือหลักสูตรปกติและหลักสูตรโครงการส่งเสริมศักยภาพนักเรียนที่มีความสามารถพิเศษด้านภาษาอังกฤษ
โรงเรียนสาธิตฝ่ายมัธยม > หลักสูตรที่เปิดสอน

โรงเรียนสาธิตมหาวิทยาลัยมหาสารคาม (ฝ่ายมัธยม) มีแผนการเรียนแบ่งได้ดังนี้
| --- | --- |
 ระดับชั้นมัธยมศึกษาปีที่ 1-3 แผนการเรียนปกติ  แผนการเรียนผู้มีความสามมารถพิเศษเฉพาะด้าน(SEM) ระดับชั้นมัธยมศึกษาปีที่ 4-6 หลักสูตรสามัญ แผนการเรียนวิทยาศาสตร์ – คณิตศาสตร์ (วิทย์ – คณิต) มี 3 สาขา คือ สาขาวิทยาศาสตร์สุขภาพ สาขาวิทยาศาสตร์วิศวกรรมศาสตร์ สาขาวิทยาศาสตร์ทั่วไป  แผนการเรียนภาษาอังกฤษ-ภาษาฝรั่งเศส/ภาษาจีน/ภาษาญี่ปุ่น (ศิลป์-ภาษา) หลักสูตรผู้มีความสามารถพิเศษเฉพาะด้าน แผนการเรียนวิทยาศาสตร์ – คณิตศาสตร์ (Gifted วิทย์-คณิต)  แผนการเรียนภาษาอังกฤษ-ภาษาฝรั่งเศส/ภาษาจีน/ภาษาญี่ปุ่น (Gifted ศิลป์-ภาษา):  ระดับชั้นมัธยมศึกษาปีที่ 4-6 โครงการพิเศษ โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย โดยกระทรวงการอุดมศึกษา วิทยาศาสตร์ วิจัยและนวัตกรรม (วมว.) แผนการเรียนวิทยาศาสตร์-คณิตศาสตร์ (วมว.)
โรงเรียนสาธิตฝ่ายมัธยม > อาคาร/สถานที่

อาคารเรียนมัธยม 1 เป็นอาคาร 2 ชั้น ประกอบด้วยห้องเรียน, ห้องเรียนรวม 1 (IT1), ห้องปฏิบัติการคอมพิวเตอร์ 1, ห้องประสานงานกรรมการนักเรียน, ห้องพักอาจารย์กลุ่มสาระภาษาไทย, ห้องพักอาจารย์กลุ่มสาระคณิตศาสตร์, ห้องพักอาจารย์กลุ่มสาระภาษาต่างประเทศ, ห้องให้คำปรึกษา, งานประชาสัมพันธ์และงานสื่อสารองค์กรและจัดหารายได้, งานแนะแนวและกิจกรรมพัฒนาผู้เรียนและงานลูกเสือ, งานพัฒนานักเรียนและกิจการพิเศษ, ห้องพระพุทธศาสนาและจริยธรรม, งานผลิตสื่อสิ่งพิมพ์, สนามกีฬาในร่ม, ห้องเก็บพัสดุ
อาคารเรียนมัธยม 2 เป็นอาคาร 4 ชั้น ประกอบด้วยห้องเรียน, ห้องปฏิบัติการเคมี, ห้องปฏิบัติการชีววิทยา, ห้องพักอาจารย์กลุ่มสาระภาษาอังกฤษ, ห้องพักอาจารย์กลุ่มสาระวิทยาศาสตร์, ห้องพักอาจารย์กลุ่มสาระสังคมศึกษา, ห้องพักอาจารย์กลุ่มสาระคณิตศาสตร์, ห้องขงจื่อ, ห้องพักอาจารย์กลุ่มสาระภาษาต่างประเทศ (ญี่ปุ่น), ห้องพักอาจารย์กลุ่มสาระวิทยาศาสตร์ (ฟิสิกส์) และนักวิทยาศาสตร์ประจำห้องทดลอง, ห้องระบบน้ำ, ห้องระบบไฟ
อาคารอำนวยการ เป็นอาคาร 1 ชั้น ประกอบด้วย สำนักงานโรงเรียน, ห้องผู้อำนวยการ, ห้องรองผู้อำนวยการฝ่ายบริหารและแผนงาน, ห้องรองผู้อำนวยการฝ่ายวิชาการและวิจัย, ห้องประชุม, งานทะเบียนและวัดผล, งานวิชาการ, งานประกันคุณภาพและความเสี่ยง, ห้องสมุด, ห้องปฏิบัติการคอมพิวเตอร์ 2
อาคารปฏิบัติการ 1 เป็นอาคาร 1 ชั้น ประกอบด้วย ห้องปฏิบัติการฟิสิกส์ (Fab Lab), ห้องปฏิบัติการทางฟิสิกส์ทั่วไป, ห้องปฏิบัติการดนตรีไทย-สากล, ห้องปฏิบัติการนาฏศิลป์, ห้องพักอาจารย์กลุ่มสาระศิลปะ, ห้องพักอาจารย์กลุ่มสาระวิทยาศาสตร์ ,ห้องนักวิทยาศาสตร์ประจำห้อง Fab Lab
อาคารปฏิบัติการ 2 เป็นอาคาร 1 ชั้น ประกอบด้วย ห้องเรียน, ห้องพักอาจารย์กลุ่มสาระสุขศึกษาและพลศึกษา, งานพยาบาลและพลานามัย, ห้องปฏิบัติการตัดเย็บ, ห้องปฏิบัติการประดิษฐ์
อาคารโรงอาหาร 1 เป็นอาคาร 1 ชั้น ประกอบด้วย ห้องปฏิบัติการคหกรรม, ห้องประกอบอาหาร, ห้องรับประทานอาหารอาจารย์ , ห้องรับประทานอาหาร, ห้องพักอาจารย์กลุ่มสาระการงานอาชีพและเทคโนโลยี
อาคารโรงอาหาร 2 เป็นอาคาร 1 ชั้น ประกอบด้วย ศูนย์อาหารและบริการ, ห้องรับประทานอาหาร, ร้านค้าสวัสดิการสมาคมผู้ปกครองและครู
อาคารพัสดุ เป็นอาคาร 2 ชั้น ประกอบด้วย ห้องผู้ช่วยผู้อำนวยการฝ่ายบริการและพัฒนาเขตพิ้นที่, โรงซ่อมอุปกรณ์, โรงจอดรถ, ห้องพักนักการภารโรง
อาคารรับรองผู้ปกครอง เป็นอาคาร 1 ชั้น ประกอบด้วย ห้องสมาคมผู้ปกครองและครู เครือข่ายผู้ปกครอง สมาคมศิษย์เก่า, ห้องประชุมสมาคม, ห้องประสานงานสมาคม
อาคารหอพักหญิงใน เป็นอาคาร 4 ชั้น ประกอบด้วยห้องพักสำหรับอาจารย์ และนักเรียนหญิง
หอพักในกำกับ (หอนาดูนและหอชื่นชม) เป็นอาคาร 4 ชั้นประกอบด้วยห้องพักสำหรับอาจารย์ และนักเรียนชาย (หอนาดูน) และนักเรียนหญิง (หอชื่นชม)
ทรัพยากรที่ใช้ร่วมกับมหาวิทยาลัย
ศูนย์บริการทางการแพทย์ คณะแพทยศาสตร์ มหาวิทยาลัยมหาสารคาม
ศูนย์กีฬา ใช้ร่วมกับศูนย์กีฬากลางของมหาวิทยาลัยมหาสารคาม
ห้องสมุด ใช้ทรัพยากรร่วมกับ สำนักวิทยบริการ มหาวิทยาลัยมหาสารคาม
สัญลักษณ์ประจำโรงเรียน

ตราประจำโรงเรียน : ได้แก่ ตราสัญลักษณ์ของมหาวิทยาลัยมหาสารคาม คือ "ตราโรจนากร" มีองค์ประกอบเป็นรูปเสมา ภายในมีภาพหม้อน้ำและสัญลักษณ์ขององค์พระธาตุนาดูน ด้านล่างเป็นสุริยรังสีที่แผ่ขึ้นจากผ้าลายขิด ซึ่งอยู่เหนือคำขวัญเป็นภาษาบาลี มีความหมายว่า "ผู้มีปัญญา พึงเป็นอยู่เพื่อมหาชน" มีวงกลมล้อมรอบสองชั้นภายในช่องว่าง ของวงกลมมีชื่อ "โรงเรียนสาธิตมหาวิทยาลัยมหาสารคาม" และมีดอกไม้หกกลีบสองดอกอยู่ตรงกันข้ามกัน โดย
ใบเสมา หมายถึง ภูมิปัญญา
หม้อน้ำ หมายถึง ความรู้อันเต็มเปี่ยม
องค์พระธาตุนาดูน หมายถึง คุณธรรม ความดี
สุริยรังสี หมายถึง ความเจริญรุ่งเรือง
ลายขิด หมายถึง เอกลักษณ์ของอีสาน
วงกลมล้อมรอบและดอกไม้หกกลีบ หมายถึง โรงเรียนอันเป็นที่ทำให้เยาวชนของชาติ มีความเจริญงอกงาม
สีประจำโรงเรียน : โรงเรียนสาธิตมหาวิทยาลัยมหาสารคาม (ฝ่ายประถม) ใช้สีเหลือง-ขาว และ โรงเรียนสาธิตมหาวิทยาลัยมหาสารคาม (ฝ่ายมัธยม) ใช้สีเหลือง-เทา
ต้นไม้ประจำโรงเรียน : ได้แก่ ราชพฤกษ์ (ราชพฤกษ์)
การบริหารงาน

โรงเรียนสาธิตมหาวิทยาลัยมหาสารคาม เคยเป็นหน่วยงานขึ้นตรงต่อ สำนักงานอธิการบดี มหาวิทยาลัยมหาสารคาม และเคยเป็นโรงเรียนสาธิตเพียงแห่งเดียวในประเทศไทยที่ไม่ได้สังกัดคณะศึกษาศาสตร์ ตั้งอยู่ 2 แห่งภายในมหาวิทยาลัยมหาสารคาม ปัจจุบัน โรงเรียนสาธิตมหาวิทยาลัยมหาสารคาม ทั้งฝ่ายประถมและฝ่ายมัธยม ได้รับการถ่ายโอนไปอยู่ในกำกับของคณะศึกษาศาสตร์ มหาวิทยาลัยมหาสารคาม ตามระเบียบว่าด้วยการบริหารโรงเรียนสาธิตมหาวิทยาลัยมหาสารคาม ปี 2561  ตั้งแต่วันที่ 31 มีนาคม 2561 ได้แก่
โรงเรียนสาธิตมหาวิทยาลัยมหาสารคาม (ฝ่ายประถม)
โรงเรียนสาธิตมหาวิทยาลัยมหาสารคาม (ฝ่ายมัธยม)
ทำเนียบผู้บริหารโรงเรียน

| ที่ | ชื่อ - สกุล | ตำแหน่ง | วาระการดำรงตำแหน่ง | หมายเหตุ |
| --- | --- | --- | --- | --- |
| 1 | รศ.จตุพร เพ็งชัย | ผู้อำนวยการ | พ.ศ. 2540 – 2546 | ผู้ก่อตั้ง |
| 2 | รศ.อัมพร อนันต์พินิจวัฒนา | ผู้อำนวยการ | พ.ศ. 2547 (รักษาการ) |  |
| 3 | นางสุชาดา ลดาวัลย์ | ผู้อำนวยการ | พ.ศ. 2548 – 2551 พ.ศ. 2552 (รักษาการ) |  |
| 4 | ผศ.จินตนา จิตต์จำนง | ผู้อำนวยการ | พ.ศ. 2553 – 2556 |  |
| 5 | ผศ.อรุณ แก้วมั่น | ผู้อำนวยการ | พ.ศ. 2556 – 2558 (รักษาการ) พ.ศ. 2559 - 2561 |  |
| 6 | รศ.ดร.ชวลิต ชูกำแพง | ผู้อำนวยการ | พ.ศ. 2562-2564 |  |
| 7 | รศ.ดร.มลฤดี เชาวรัตน์ | ผู้รักษาการผู้อำนวยการ | มิ.ย.-ส.ค.2565 | รองอธิการบดี |
| 8 | รศ.ดร.ชัยสิทธิ สิทธิเวช | ผู้อำนวยการ | พ.ศ. 2565-ปัจจุบัน |  |
ศิษย์เก่าที่มีชื่อเสียง

ภาคภูมิ ร่มไทรทอง นักแสดงชาย
ตงตง วุฒิภัทร โอภาสตระกูล นักร้องและนักแสดงชาย
เรืองฤทธิ์ ศิริพานิช หรือ ริท เดอะสตาร์ แพทย์ นักร้อง นักแสดง และนายแบบ
ภูมิภาฑิต นิตยารส หรือ เหม นักแสดงและพิธีกร
ธัญญารัตน์ จิรพัฒน์พากรณ์ หรือ ฟิล์ม มิสทิฟฟานี่ยูนิเวิร์ส ปี 2007
วรชัย วงพรอม หรือ แอนนี่ พิธีกรรายการไกลบ้าน
ธนัชพร บุญแสง หรือ เบลล่า รองชนะเลิศอันดับ2 มิสยูนิเวิร์สไทยแลนด์ ปี 2019
ปทิตญา โทสันทัด หรือ อาย มิสแกรนด์มหาสารคาม ปี 2018
หน่วยงานภายในโรงเรียนสาธิตมหาวิทยาลัยมหาสารคาม

โรงเรียนสาธิตมหาวิทยาลัยมหาสารคาม(ฝ่ายมัธยม)
โรงเรียนสาธิตมหาวิทยาลัยมหาสารคาม(ฝ่ายประถม)
แหล่งข้อมูลอื่น

โรงเรียนสาธิตมหาวิทยาลัยมหาสารคาม (ฝ่ายประถม) เก็บถาวร 2012-03-30 ที่ เวย์แบ็กแมชชีน
โรงเรียนสาธิตมหาวิทยาลัยมหาสารคาม (ฝ่ายมัธยม)
มหาวิทยาลัยมหาสารคาม
| ด ค กโรงเรียนสาธิตมหาวิทยาลัยมหาสารคาม |
| --- | --- |
โรงเรียน: โรงเรียนสาธิตมหาวิทยาลัยมหาสารคาม(ฝ่ายประถม) • โรงเรียนสาธิตมหาวิทยาลัยมหาสารคาม(ฝ่ายมัธยม)
กิจกรรมโรงเรียน: ราตรีสาธิตสัมพันธ์(ฝ่ายประถม) • ราตรีสาธิตา(ฝ่ายมัธยม)
| ด ค ก รายชื่อโรงเรียนสาธิตในประเทศไทย |
| --- | --- |
มหาวิทยาลัยรัฐ/   มหาวิทยาลัยในกำกับของรัฐ:  เกษตรศาสตร์  เกษตรศาสตร์ กำแพงแสน  ขอนแก่น  ขอนแก่น หนองคาย  จุฬาลงกรณ์  เชียงใหม่  ธรรมศาสตร์  นครพนม  นเรศวร  บูรพา  บูรพา อาชีวศึกษา  พระจอมเกล้าเจ้าคุณทหารลาดกระบัง  พระจอมเกล้าธนบุรี  พะเยา  มหาสารคาม  มหิดล  รามคำแหง  รามคำแหง บางนา  ศรีนครินทรวิโรฒ ปทุมวัน  ศรีนครินทรวิโรฒ ประสานมิตร  ศรีนครินทรวิโรฒ องครักษ์  ศิลปากร  สงขลานครินทร์  สงขลานครินทร์ อิสลามศึกษา  สวนดุสิต  สวนดุสิต ลำปาง  สวนดุสิต สุพรรณบุรี  สวนดุสิต นครนายก 
มหาวิทยาลัยราชภัฏ:  กาญจนบุรี  จันทรเกษม  เชียงราย  เชียงใหม่  เทพสตรี  ธนบุรี  นครปฐม  นครราชสีมา  นครศรีธรรมราช  นครสวรรค์  บ้านสมเด็จเจ้าพระยา  พระนคร  พระนครศรีอยุธยา  พิบูลสงคราม  เพชรบุรี  เพชรบูรณ์  มหาสารคาม  ยะลา  ร้อยเอ็ด  รำไพพรรณี  เลย  วไลยอลงกรณ์ ในพระบรมราชูปถัมภ์  ศรีสะเกษ  สกลนคร  สงขลา  สวนสุนันทา  สุรินทร์  หมู่บ้านจอมบึง  อุดรธานี  อุตรดิตถ์  อุบลราชธานี 
มหาวิทยาลัย  เทคโนโลยีราชมงคล:  สาธิตนวัตกรรม ธัญบุรี  อนุบาลสาธิตราชมงคล ธัญบุรี  อีสาน 
มหาวิทยาลัยเอกชน:  กรุงเทพธนบุรี  การจัดการปัญญาภิวัฒน์  รังสิต  รังสิต เชียงใหม่  สาธิตปฐมวัย มหาวิทยาลัยหอการค้าไทย 
กิจกรรม:  สาธิตสามัคคี  สาธิตราชภัฏสัมพันธ์  สาธิตวิชาการ 
| ด ค กโครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย |
| --- | --- | --- |
| ภาคเหนือ |  โรงเรียนสาธิตมหาวิทยาลัยเชียงใหม่  โรงเรียนมัธยมสาธิตมหาวิทยาลัยนเรศวร  โรงเรียนสาธิตมหาวิทยาลัยพะเยา  |  |
| ภาคตะวันออกเฉียงเหนือ |  โรงเรียนราชสีมาวิทยาลัย  โรงเรียนสาธิตมหาวิทยาลัยขอนแก่น  โรงเรียนสาธิตมหาวิทยาลัยมหาสารคาม  โรงเรียนลือคําหาญวารินชําราบ  |  |
| ภาคกลางและภาคตะวันออก |  โรงเรียนดรุณสิกขาลัย  โรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา  โรงเรียนสาธิต "พิบูลบำเพ็ญ" มหาวิทยาลัยบูรพา  โรงเรียนสวนกุหลาบวิทยาลัย รังสิต  โรงเรียนสิรินธรราชวิทยาลัย  |  |
| ภาคใต้ |  โรงเรียน มอ.วิทยานุสรณ์  โรงเรียนสาธิตมหาวิทยาลัยสงขลานครินทร์  โรงเรียนป่าพะยอมพิทยาคม  โรงเรียน มอ.วิทยานุสรณ์ สุราษฎร์ธานี  |  |
 หมวดหมู่  โครงการ 
ราชพฤกษ์
เฟนเดอร์

| --- | --- |

ชื่อเดิม: Fender Electric Instrument Manufacturing Company
ประเภท: บริษัทจำกัด
อุตสาหกรรม: เครื่องดนตรี
รูปแบบ: ดนตรี
ก่อตั้ง: ฟูลเลอร์ตัน รัฐแคลิฟอร์เนีย สหรัฐ (1946; 78 ปีที่แล้ว (1946))
ผู้ก่อตั้ง: แคลเรนซ์ ลีโอนิแดส เฟนเดอร์
สำนักงานใหญ่: สกอตส์เดล รัฐแอริโซนา สหรัฐ
พื้นที่ให้บริการ: ทั่วโลก
บุคลากรหลัก: แอนดี มูนีย์ (CEO) เจมส์ เอส. โบร์เนน (CFO) อีแวน โจนส์ (CMO)
ผลิตภัณฑ์: กีตาร์ไฟฟ้า กีตาร์โปร่ง กีตาร์เรโซเนเตอร์ & กีตาร์คลาสสิก   เบสกีตาร์ไฟฟ้า   แบนโจ   แมนโดลิน   อูกูเลเล   ฮาร์โมนิกา   แอมป์กีตาร์   กลุ่มเอฟเฟกต์  อุปกรณ์เครื่องเสียง
ตราสินค้า: Fender Custom Shop   Fender Japan   Squier   Gretsch   Jackson   Charvel   EVH  
แผนก: โคโรนา รัฐแคลิฟอร์เนีย (สหรัฐ) เอนเซนาดา (เม็กซิโก)
เว็บไซต์: fender.com
เฟนเดอร์มิวสิคัลอินสตรูเมนต์คอร์ปอเรชัน (อังกฤษ: Fender Musical Instruments Corporation) หรือ เฟนเดอร์ เป็นบริษัทสัญชาติอเมริกัน ก่อตั้งโดย ลีโอ เฟนเดอร์ เป็นผู้ผลิตกีตาร์ไฟฟ้ารายแรกที่ใช้วิธีการผลิตแบบอุตสาหกรรม และยังได้เป็นผู้ผลิตเบสไฟฟ้าแบบลำตัวตันขึ้นเป็นเจ้าแรกอีกด้วย   บริษัทก่อตั้งในปี 1938  เดิมใช้ชื่อว่า เฟนเดอร์อีเลคทริกอินสตรูเมนต์แมนูแฟคเจอริงคัมปะนี (Fender Electric Instrument Manufacturing Company)
สินค้าของบริษัทที่มีชื่อเสียง ได้แก่  เฟนเดอร์ เทเลแคสเตอร์ (ปี 1950) , เฟนเดอร์ พรีซิชันเบส (ปี 1951) , เครื่องขยายเสียงแบบหลอดสุญญากาศเฟนเดอร์ เบสแมน  (ปี 1952), เฟนเดอร์ สตราโตแคสเตอร์ (ปี 1954)  และเฟนเดอร์ แจสเบส (ปี 1960)
ลีโอ เฟนเดอร์ ขายบริษัทเฟนเดอร์ให้กับ โคลัมเบีย บรอดแคสติง ซิสเตม (ซีบีเอส) ด้วยราคา 13 ล้านดอลลาร์สหรัฐ ในปี ค.ศ. 1965  ภายใต้การบริหารของซีบีเอส บริษัทได้ขยายสายการผลิตไปในหลายประเทศเช่น เม็กซิโก ญี่ปุ่น จีน และเกาหลี   และยังได้ออกสินค้าเพื่อรองรับลูกค้าที่มีงบประมาณไม่มากนัก ใช้เครื่องหมายการค้า Squier   ต่อมาในปี ค.ศ. 1985 กลุ่มพนักงานบริษัทได้รวมตัวกันซื้อหุ้นบริษัทคืนจากซีบีเอส และเปลี่ยนชื่อบริษัทเป็น  เฟนเดอร์มิวสิคัลอินสตรูเมนต์คอร์ปอเรชัน จนถึงปัจจุบัน
กีฬาปีนหน้าผาในแพนอเมริกันเกมส์ 2023

International sporting event
| ปืนหน้าผาในแพนอเมริกันเกมส์ ครั้งที่ 19 |
| --- | --- |
สนาม: กำแพงปีนหน้าผาเซอร์ริลลอสพาร์ค
วันเริ่ม: 21 ตุลาคม ค.ศ. 2023 (2023-10-21)
วันสิ้นสุด: 24 ตุลาคม ค.ศ. 2023 (2023-10-24)
No.รายการ: 4 (ชาย 2 และหญิง 2)
นักกีฬา: 68 คน จาก 11 ประเทศ
«2019 2027» 
การแข่งขันกีฬาปืนหน้าผาในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 21 ถึง 24 ตุลาคม ค.ศ. 2023 ที่กำแพงปีนหน้าผาเซอร์ริลลอสพาร์คในซันติอาโก
ประเทศที่เข้าร่วม

มีนักกีฬาที่ผ่านเข้ารอบทั้งหมด 11 ประเทศ
อาร์เจนตินา (6)
บราซิล (7)
แคนาดา (10)
ชิลี (10)
เอกวาดอร์ (6)
ทีมนักกีฬาอิสระ (1)
เม็กซิโก (9)
เปรู (2)
ปวยร์โตรีโก (1)
สหรัฐ (12)
เวเนซุเอลา (4)
สรุปเหรียญรางวัล > ตารางสรุปเหรียญ

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ | 4 | 4 | 1 | 9 |
| 2 |  เอกวาดอร์ | 0 | 0 | 2 | 2 |
| 3 |  แคนาดา | 0 | 0 | 1 | 1 |
| รวม (3 ประเทศ) | รวม (3 ประเทศ) | 4 | 4 | 4 | 12 |
แหล่งข้อมูลอื่น

Results book เก็บถาวร 2023-12-27 ที่ เวย์แบ็กแมชชีน
| ด ค กกีฬาในแพนอเมริกันเกมส์ 2023 ณ ซันติอาโก ประเทศชิลี |
| --- | --- |
 ยิงธนู  ระบำใต้น้ำ  กรีฑา  แบดมินตัน  เบสบอล  บาสเกตบอล  บาสก์เปโลตา  วอลเลย์บอลชายหาด  โบว์ลิง  มวย  เบรกกิง  เรือแคนู  จักรยาน  กระโดดน้ำ  ขี่ม้า  ฟันดาบ  ฮอกกี้  ฟุตบอล  ยิมนาสติก  กอล์ฟ  แฮนด์บอล  ยูโด  คาราเต้  ปัญจกีฬาสมัยใหม่  แร็กเก็ตบอล  โรลเลอร์  เรือพาย  รักบี้ 7 คน  เรือใบ  ยิงปืน  ซอฟต์บอล  ปีนหน้าผา  สควอช  โต้คลื่น  ว่ายน้ำ  เทเบิลเทนนิส  เทควันโด  เทนนิส  ไตรกีฬา  วอลเลย์บอล  โปโลน้ำ  สกีน้ำ  ยกน้ำหนัก  มวยปล้ำ
สโมสรฟุตบอลมาราเลน่า

| --- | --- |
ชื่อเต็ม: สโมสรฟุตบอลมาราเลน่า Maraleina Football Club
ก่อตั้ง: 2006; 18 ปีที่แล้ว (2006) (ในชื่อ ชมรมฟุตบอลกรมวิทยาศาสตร์บริการ) 2009; 15 ปีที่แล้ว (2009) (ในชื่อ กาญจนพัฒน์) 2023; 1 ปีที่แล้ว (2023) (ในชื่อ หัวหิน มาราเลน่า) 2024; 0 ปีที่แล้ว (2024) (ในชื่อ มาราเลน่า)
สนาม: สนามกีฬาจุลานนท์กีฬาสถาน มหาวิทยาลัยราชภัฏเพชรบุรี
เจ้าของ: บริษัท หัวหิน มาราเลน่า เอฟซี จำกัด
ประธาน: มาเฮอร์ คาสซา
ผู้ฝึกสอน: อาบดูล กูลีบาลี
ลีก: ไทยลีก 3
2566–67: ไทยลีก 3 โซนภาคตะวันตก, อันดับที่ 7
สโมสรฟุตบอลมาราเลน่า เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดเพชรบุรี ปัจจุบันเล่นในไทยลีก 3 โซนภาคตะวันตก
ประวัติ

ในปี 2549 สโมสรได้ก่อตั้งขึ้นที่จังหวัดศรีสะเกษภายใต้ชื่อ สโมสรฟุตบอลกรมวิทยาศาสตร์บริการ
ในปี 2552 สโมสรได้เปลี่ยนชื่อเป็น สโมสรฟุตบอลกาญจนพัฒน์ ตามนามสกุลของประธานสโมสรและเข้าแข่งขันในเอฟเอสลีก จนถึงปี 2561
ในปี 2562 สโมสรเริ่มทำการแข่งขันในไทยแลนด์ อเมเจอร์ลีก ฤดูกาล 2562 – โซนภาคตะวันตกโดยใช้สนามกีฬามหาวิทยาลัยกรุงเทพ วิทยาเขตรังสิตเป็นสนามเหย้า เมื่อจบฤดูกาล พวกเขาได้เลื่อนชั้นสู่ไทยลีก 4 ฤดูกาล 2563
ในปี 2563 สโมสรได้เปลี่ยนสถานะเป็นสโมสรฟุตบอลอาชีพและลงแข่งขันในไทยลีก 4 อย่างไรก็ตามสมาคมกีฬาฟุตบอลแห่งประเทศไทย ในพระบรมราชูปถัมภ์ได้รวมไทยลีก 3 และไทยลีก 4 เข้าด้วยกัน จากเหตุการณ์นี้ทำให้ทุกทีมในไทยลีก 4 ได้รับการเลื่อนชั้นสู่ไทยลีก 3 โดยอัตโนมัติ สโมสรลงแข่งขันในไทยลีก 3 ฤดูกาล 2563–64 ในปลายเดือนธันวาคม 2563 เนื่องจากการแพร่ระบาดของไวรัสโควิด-19 ในประเทศไทย สมาคมกีฬาฟุตบอลแห่งประเทศไทยจึงต้องยุติการแข่งขันไทยลีก 3 อย่างกะทันหัน สโมสรจบอันดับที่ 11 ของโซนตะวันตก
ในฤดูกาล 2564–65 ถือเป็นฤดูกาลที่ 2 ติดต่อกันในไทยลีก 3 ของสโมสรฟุตบอลกาญจนพัฒน์
ผลงานของสโมสรในแต่ละฤดูกาล

| ฤดูกาล> ฤดูกาล.กาญจนพัฒน์ | ลีก> ระดับ.กาญจนพัฒน์ | ลีก> แข่ง.กาญจนพัฒน์ | ลีก> ชนะ.กาญจนพัฒน์ | ลีก> เสมอ.กาญจนพัฒน์ | ลีก> แพ้.กาญจนพัฒน์ | ลีก> ได้.กาญจนพัฒน์ | ลีก> เสีย.กาญจนพัฒน์ | ลีก> คะแนน.กาญจนพัฒน์ | ลีก> อันดับ.กาญจนพัฒน์ | เอฟเอคัพ> เอฟเอคัพ.กาญจนพัฒน์ | ลีกคัพ> ลีกคัพ.กาญจนพัฒน์ | ลีก 3 คัพ> ลีก 3 คัพ.กาญจนพัฒน์ | ผู้ยิงประตูสูงสุด> ชื่อ.กาญจนพัฒน์ | ผู้ยิงประตูสูงสุด> จำนวนประตู.กาญจนพัฒน์ |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2562 | ไทยแลนด์ อเมเจอร์ลีกโซนภาคตะวันตก | 7 | 6 | 1 | 0 | 18 | 6 | 19 | ชนะเลิศ | ไม่ได้เข้าร่วม | ไม่ได้เข้าร่วม | – |  |  |
| 2562 | ไทยแลนด์ อเมเจอร์ลีกรอบชิงแชมป์ประเทศไทยโซนตอนบน | 2 | 0 | 0 | 2 | 3 | 7 | 0 | อันดับที่ 3 | ไม่ได้เข้าร่วม | ไม่ได้เข้าร่วม | – |  |  |
| 2563–64 | ไทยลีก 3โซนภาคตะวันตก | 17 | 3 | 3 | 11 | 9 | 33 | 12 | อันดับที่ 11 | ไม่ได้เข้าร่วม | ไม่ได้เข้าร่วม | – |  ซิลลา เซอกู นานา | 5 |
| 2564–65 | ไทยลีก 3โซนภาคตะวันตก | 20 | 6 | 3 | 11 | 15 | 22 | 21 | อันดับที่ 8 | รอบคัดเลือก | รอบเพลย์ออฟ | – |  แอดดิสัน อัลวิส  ธีรพงษ์ มาลัย  อาเลกซิส เอมานูเอล บาอิอานิ | 4 |
| 2565–66 | ไทยลีก 3โซนภาคตะวันตก | 22 | 5 | 6 | 11 | 30 | 37 | 21 | อันดับที่ 10 | ไม่ได้เข้าร่วม | รอบคัดเลือกรอบสอง | – |  อินทัช แย้มยินดี | 11 |
หัวหิน มาราเลน่า เอฟซี
| 2566–67 | ไทยลีก 3โซนภาคตะวันตก | 20 | 6 | 9 | 5 | 40 | 20 | 27 | อันดับที่ 7 | รอบ 64 ทีมสุดท้าย | รอบเพลย์ออฟ | ไม่ได้เข้าร่วม |  ชิษณุพงศ์ พิมพ์สังข์ | 11 |
| 2567–68 | ไทยลีก 3 โซนภาคตะวันตก |  |  |  |  |  |  |  |  | รอบ 64 ทีมสุดท้าย | รอบ 32 ทีมสุดท้าย | รอบลีก |  |  |
| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ

ไทยแลนด์ อเมเจอร์ลีก
ชนะเลิศ โซนภาคตะวันตก : 2562
ชนะเลิศ โซนภาคตะวันตกตอนบน : 2562
แหล่งข้อมูลอื่น

สโมสรฟุตบอลมาราเลน่า ที่เฟซบุ๊ก
กีฬาฟันดาบในแพนอเมริกันเกมส์ 2023

International sporting event
| ฟันดาบในแพนอเมริกันเกมส์ ครั้งที่ 19 |
| --- | --- |
สนาม: ศูนย์ฝึกพาราลิมปิก
วันเริ่ม: 30 ตุลาคม ค.ศ. 2023 (2023-10-30)
วันสิ้นสุด: 4 พฤศจิกายน ค.ศ. 2023 (2023-11-04)
No.รายการ: (ชาย 6 หญิง 6)
นักกีฬา: 159 คน จาก 16 ประเทศ
«2019 2027» 
การแข่งขันกีฬาฟันดาบในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 30 ตุลาคม ถึง 4 พฤศจิกายน ค.ศ. 2023 ที่ศูนย์ฝึกพาราลิมปิกตั้งอยู่ในคลัสเตอร์สนามกีฬาแห่งชาติในซันติอาโก